Váš nákupný košík je prázdny!
Poradca pri kúpe – výber zásobníkov
Zásobníky patria bezpochýb k základnej výbave každého "airsofťáka".
Skôr či neskôr každý zistí, že s jedným zásobníkom si skrátka nevystačí a je potrebné si zaobstarať niekoľko kusov do zásoby.
Výber vhodných zásobníkov však nie je banálna vec. Značne narastajúca popularita airsoftu priniesla na trh množstvo rozličných zásobníkov od rôznych výrobcov, a tak býva často problémom zohnať ten vhodný zásobník pre konkrétnu zbraň.
Airsoftové zásobníky sa odlišujú viacerými faktormi a to najmä:
1. Tlačáky vs Točáky
Základným faktorom delenia airsoftových zásobníkov je jednoznačne ich spôsob plnenia, respektíve spôsob akým sú BBčka (airsoftové guličky) podávané do hop-up komory airsoftovej zbrane. Z tohto hľadiska poznáme 2 druhy:
Tlačné zásobníky fungujú na princípe stlačenej pružiny v tele zásobníka, disponujú zvyčajne kapacitou do 120 BBčiek. Do kategórie tlačných zásobníkov spadajú real-capy, low-capy a mid-capy. Napriek menšej kapacite sú tieto typy zásobníkov podstatne rozšírenejšie v airsoftovej komunite. Jednak nespôsobujú nadmerný hluk hrkaním BBčiek, a taktiež pridávajú do hry nádych reálnosti, keď musí používateľ v zápale boja prebíjať zbraň.
2. Kapacita zásobníkov
Aj kapacita airsoftových zásobníkov má svoje limity. Na trhu nájdeme zásobníky zvyčajne v štyroch možných prevedeniach:
Vo všeobecnosti platí čím väčšia kapacita zásobníka, tým väčšia palebná sila na bojisku. V prípade väčšej kapacitu zásobníku nemusí používateľ riešiť časté prebíjanie na ihrisku. Naopak menšia kapacita zásobníku núti používateľa častejšie prebíjať, čo prináša určité spestrenie hry.
3. Materiál zásobníkov
Užívateľ ma vo väčšine prípadov možnosť si vybrať medzi dvoma materiálmi:
Kovový zásobník je vo všeobecnosti odolnejší a znesie horšie zaobchádzanie (pády na betón), no je aj o pár gramov ťažší oproti plastovému prevedeniu.
Plastových zásobníkov sa vôbec netreba báť, pri ich výrobe sa používajú rôzne polyméry plastov, ktoré sú dostatočné odolné a znesú skoro rovnaké zaobchádzanie ako kovový variant. Nižšiu hmotnosť plastového zásobníku (aj keď len o pár gramov) ocení azda každý, ktorý nosieva pri sebe počas akcie väčšie množstvo zásobníkov. Netreba zabúdať, že aj pre ostré zbrane sa vyrábajú zásobníky z plastových polymérov, ktoré dokonale slúžia strelcovi (napr. legendárne magpul zásobníky).
Veríme, že každý si u nás vyberie tie vhodné zásobníky pre jeho airsoftovú krásku!